open-index/open-wikipedia-markdown huggingface dataset:
The Billboard

**The Billboard** er ein massiv granittmonolitt i Sarnoff Mountains i Ford Ranges i Marie Byrd Land i Antarktis, like vest for Mount Rea mellom Arthur Glacier og Boyd Glacier. Fjellet vart oppdaga i november 1934 av den andre hundesledeturen til Byrd Antarctic Expedition (1933–35) under Paul Siple, og dekk dette namnet på grunn av forma og dei tilsynelatande vertikale fjellsidene som stikk opp av isen. 

Toppen vart først vitja med helikopter i januar 1993 under ekspedisjonen GANOVEX VII. I 1998-99 nådde eit geologisk forskingslag frå Colorado College toppen ved å klatre opp vestsida.

Toppen har ei erodert flate med ei høgd på 793 meter over havet, som er kring 700 meter over isen under. Flata manglar ein del vanlege isbreersjonsmønster.

## Kjelder

**Denne artikkelen bygger på «[[:en:The Billboard|The Billboard]]» frå ,  den 24. februar 2013.* 
*** oppgav desse kjeldene: 
*
*
Suzannah Ibsen

**Suzannah Ibsen** () var kona til Henrik Ibsen. Foreldra hennar var sokneprest Hans Conrad Thoresen (1802–1858) og den andre kona hans Sara Margrethe Daae (6. april 1806–10. mai 1841), dotter av presten Johan Christopher Haar Daae. Ho var søskenbarn av embetsmann og politikar Ludvig Daae. 

Etter at mora døydde i barselseng, gifta faren seg med den danske guvernanta til familien, Magdalene Thoresen (1819–1903). Dei flytta så til Bergen der Hans Conrad Thoresen vart prost i Korskirken. Magdalene Thoresen vart seinare ein kjend forfattar.
Bush Mountains

**Bush Mountains** er ei rekkje fjell ved Ramsey- og Koscobreen i Antarktis.

Bush Mountains strekkjer seg frå Mount Weir i vest til Anderson Heights ovanom Shackletonbreen i aust. Dei vart fotografert frå avstand av Byrd Antarctic Expedition (Byrd AE) på fleire flyturar til Dronning Maudfjella i november 1929. Fjella vart vidare kartlagd frå flyfoto teken av USAS (1939–41), US Navy Operation Highjump (1946–47), og USN Operation Deep Freeze (1956–63).

Bush Mountains vart namngjevne av US-SCAN, etter James I. Bush, ein amerikansk finansmann og vernar av Byrd AE, 1928-30.

## Kjelder

**Denne artikkelen bygger på «[[:en:Bush Mountains|Bush Mountains]]» frå ,  den 24. februar 2013.* 
*** oppgav desse kjeldene: 
*
*
Commonwealth Range

**Commonwealth Range** er ei fjellkjede i Antarktis. Ho strekkjer seg kring 100 km frå nord til sør. Fjella ligg mellom austsida av Beardmorebreen og Rossisen til Keltiebreen. Det høgaste punktet er Flat Top på 4000 meter over havet.

Fjella vart oppdaga av Nimrod-ekspedisjonen (1907–09) og vart namngjevne av dei etter Commonwealth of Australia, som gav mykje støtte til ekspedisjonen.

## Kjelder

**Denne artikkelen bygger på «[[:en:Commonwealth Range|Commonwealth Range]]» frå ,  den 24. februar 2013.* 
*** oppgav desse kjeldene:*
Jon O. Lorentzen

**Jon Olaf Lorentzen** () er ein norsk forfattar, gjendiktar og filolog.

Lorentzen har mastergrad i spansk litteratur frå University of California. Han debuterte som forfattar i 2004 med romanen *Den symmetriske tvillingen*, og i 2011 gav han ut romanen *Café Gibraltar*. Han har også gjeve ut ei bok med gjendiktingar av lyrikk av den kubanske diktaren José Martí. Bøkene hans er utgjevne av Wigestrand Forlag.

Lorentzen er busett i Egersund og underviser i språk.

## Bøker
* 2004 &ndash; *Den symmetriske tvillingen* &ndash; Roman
* 2011 &ndash; *Café Gibraltar* &ndash; Roman

### Gjendiktingar
* 2008 &ndash; José Martí: *Med stjerneskrift* &ndash; Lyrikk

## Referansar

## Bakgrunnsstoff
* Nettstaden til Jon O. Lorentzen
* Utgjevingar av Jon O. Lorentzen i BIBSYS Ask
Dominion Range

**Dominion Range** er ei brei fjellrekkje som er kring 48 km lang og dannar store framspring i samløpet mellom Beardmorebreen og Millbreen i Antarktis. Fjellkjeda er ein del av Dronning Maudfjella

Fjellkjeda vart oppdaga av Nimrodekspedisjonen (1907–09) og namngjeven av Shackleton etter Dominionen New Zealand, som støtta ekspedisjonen økonomisk.

Det høgaste fjellet i rekkja er Mount Mills på 2955 moh. 
## Geologi
### Mount Mills
Mount Mills er det høgaste fjellet i rekkja på 2955 meter over havet og utgjer den nordlegaste skrenten ovanom Beardmorebreen 13&nbsp;km nord for Mount Saunders. Fjellet vart oppdaga av Nimrodekspedisjonen (1907–09) under Shackleton, og kalla opp etter James Mills, som betalte for tauinga av ekspedisjonensskipet «Nimrod» til Antarktis i 1908.

### Mount Nimrod
Mount Nimrod er eit fjell på 2835 meter over havet som ligg 6 km søraust for Mount Saunders. Det vart oppdaga av Nimrodekspedisjonen og kalla opp etter ekspedisjonsskipet «Nimrod».

### Mount Saunders
Mount Saunders er eit fjell på 2895 meter over havet som utgjer vestskrenten av Dominion Range, 7,2 km nordvest for Mount Nimrod. Det vart oppdaga av Nimrodekspedisjonen (1907–09) og kalla opp etter Edward Saunders, sekretæren til Ernest Shackleton, som assisterte i førebuinga av ekspedisjonen.

### Safety Spur
Safety Spur er eit lite fjellframspring i Dominion Range, som strekkjer seg søraust frå eit breitt isolert fjell mellom munningen av Vandamentbreen og vestsida av Millbreen. Det fekk dette namnet av New Zealand Geological Survey Antarctic Expedition (NZGSAE) (1961–62) det var her dei kom fram etter å ha kryssa Millbreen i november 1961.

## Kjelder

**Denne artikkelen bygger på «[[:en:Dominion Range|Dominion Range]]» frå ,  den 24. februar 2013.* 
*** oppgav desse kjeldene:*
Anna Lyngøy

**Anna Maila Lyngøy** () er ein norsk diktar og pensjonert hjelpepleiar frå Lindås kommune.

Lyngøy er utdanna hjelpepleiar og byrja å skrive bøker fyrst etter at ho var gått av med pensjon. Ho debuterte med diktsamlinga *Kvardagstankar* i 2002, og har sidan gjeve ut fire samlingar til. Ho gjev ut bøkene sine på eige forlag.

## Bøker
* 2002 &ndash; *Kvardagstankar* &ndash; Diktsamling
* 2004 &ndash; *Rotfeste* &ndash; Diktsamling
* 2006 &ndash; *Det gylne anker* &ndash; Diktsamling
* 2008 &ndash; *Ein kvilestein* &ndash; Diktsamling
* 2012 &ndash; *Albumblad* &ndash; Diktsamling

## Referansar

## Bakgrunnsstoff
* Nettstaden til Anna Lyngøy
* Utgjevingar av Anna Lyngøy i BIBSYS Ask
Gothic Mountains

**Gothic Mountains** er ei fjellgruppe i Dronning Maudfjella i Antarktis. Ho er 32&nbsp;km lang og ligg vest for Watson Escarpment ved Scottbreen, Albanusbreen og Griffithbreen. Fjella vart vitja i desember 1934 av eit geologisk lag under Byrd Antarctic Expedition (ByrdAE) leia av Quin Blackburn. Namnet vart foreslått av Edmund Stump, leiaren for U.S. Antarctic Research Program (USARP) - Arizona State University som undersøkte området i 1980-81. Fjella består av granittar som har erodert og skapt ei rekkje spir og toppar som minnar om ein gotisk katedral.

## Fjell
* **Altar Peak** er ein fjelltopp på 1780 moh. som ligg 2&nbsp;km aust-søraust for Mount Harkness. Fjellet vart først vitja i desember 1934 av eit geologisk land under Byrd Antarctic Expedition leia av Quin Blackburn. Det skildrande namnet vart foreslått av Edmund Stump, leiaren for det geologiske laget frå United States Antarctic Research Program (USARP)-Arizona State University som vitja fjellet 1987-88.
* **Grizzly Peak** er ein pyramideforma fjelltopp på 2200 meter over havet sørvest for Mount Zanuck. Fjellet vart vitja i desember 1934 av eit geologisk lag frå Byrd Antarctic Expedition og vart rekna som ein del av Darryl Zanuck Mountain. Granitten i dette fjellet har danna mange små tindar, som får fjellet til å sjå ut som pelsen på ein grizzlybjørn.
***Mount Zanuck** er eit fjell med tre skarpe tindar med ei høgd på 2525 meter over havet. Fjellet ligg på sørsida av Albanusbreen ved samløpet til Scottbreen. Det vart oppdaga av Byrd under ein flytur under Byrd Antarctic Expedition til Sørpolen i november 1929. Fjellet vart vitja i desember 1934 av eit geologisk lag Byrd Antarctic Expedition under Quin Blackburn. Det vart kalla opp av Byrd etter Darryl F. Zanuck i Twentieth Century-Fox Pictures, som støtta ekspedisjonen, 1933–35, som sette i saman det som vart filma under ekspedisjonen.
* **Zanuck East Peak** er den austlegaste av tre toppar som stig opp frå Mount Zanuck-massivet. Fjelltoppane vart oppdaga og kartlagd av det geologiske laget under Byrd Antarctic Expedition, 1933–35, leia av Quin Blackburn.

## Kjelder

**Denne artikkelen bygger på «[[:en:Gothic Mountains|Gothic Mountains]]» frå ,  den 24. februar 2013.* 
*** oppgav desse kjeldene: *
Dronning Maudfjella

**Dronning Maudfjella** er ei stor fjellkjede som høyrer til Dei transantarktiske fjella, mellom Beardmorebreen og Reedybreen og omfattar området frå starten av Rossisen til polarplatået i Antarktis. Kaptein Roald Amundsen og laget hans som reiste til Sørpolen gjekk opp Axel Heiberg-breen nær midten av denne fjellgruppa i november 1911. Dei kalla desse fjella opp etter dronning Maud av Noreg.

Høgdene kring Beardmorebreen heilt vest i desse fjella vart observert av dei britiske ekspedisjonane leia av Ernest Shackleton (1907-09) og  Robert Falcon Scott (1910-13), men heile fjellkjeda vart kartlagd av fleire amerikanske ekspedisjonar leia av Richard Evelyn Byrd (1930- og 1940-åra) og United States Antarctic Program (USARP) og New Zealand Antarktis Research Program (NZARP) ekspedisjonar frå 1950-åra til 1970-åra.

Dronning Maudfjella er delt inn i følgjande fjellgrupper: 
* Bush Mountains
* Commonwealth Range
* Dominion Range
* Gothic Mountains
* Herbert Range
* Hughes Range
* Prins Olavfjella
* Supporters Range

## Sjå òg
* Dronning Maud Land
* Sheridan Bluff

## Kjelder

**Denne artikkelen bygger på «[[:en:Queen Maud Mountains|Queen Maud Mountains]]» frå ,  den 24. februar 2013.* 
*** oppgav desse kjeldene:*
Herbert Range

**Herbert Range** er ei fjellkjede i Dronning Maudfjella i Antarktis som strekkjer seg frå kanten av polarplatået til Rossisen mellom Axel Heibergbreen og Strombreen.

Ho vart namngjeven av New Zealand Antarctic Place-Names Committee (NZ-APC) etter Walter W. Herbert, leiaren for Southern Party under New Zealand GSAE (1961–62) som utforska Axel Heibergbreen.

## Kjelder

**Denne artikkelen bygger på «[[:en:Herbert Range|Herbert Range]]» frå ,  den 24. februar 2013.* 
*** oppgav desse kjeldene:*
*
Supporters Range

**Supporters Range** er ei fjellkjede i Antarktis. Ho er 40&nbsp;km lang og ligg på austsida av Millbreen med Keltiebreen i nord og Mill Stream-breen i sør.

Det fekk dette namnet av New Zealand GSAE (1961-62) fordi fleire toppar i fjellkjeda er kalla opp etter folk som støtta (*supporters* på engelsk) Nimrodekspedisjonen til Ernest Shackleton (1907-09).

Blant fjella i denne rekkja finn ein Mount Iveagh med ei høgd på 3422 meter over havet. Fjellet ligg på austsida av Beardmorebreen. Mount Iveagh vart opdaga av Nimrodekspedisjonen og kalla opp etter Edward Guinness, 1. jarl av Iveagh.

## Kjelder

**Denne artikkelen bygger på «[[:en:Supporters Range|Supporters Range]]» frå ,  den 24. februar 2013.* 
*** oppgav desse kjeldene:*
Leif Ofstad

**Leif Ofstad** () var ein norsk lærar, salmediktar og lyrikar.

Ofstad gjekk lærarskulen i Tromsø og arbeidde som lærar fleire stader kring Trondheimsfjorden. Av musikkutdanning hadde han eit års vidareutdanning ved Trondheim musikkskole. I heimbygda fungerte han ei tid også som organist. I mange år var han lærar ved Lilleby skole i Trondheim. Ofstad debuterte som forfattar med diktsamlinga *En salighet å vinne* i 1978 og gav sidan ut tre samlingar til.

## Bøker
* 1978 &ndash; *En salighet å vinne* &ndash; Diktsamling
* 1980 &ndash; *Gå i glede* &ndash; Diktsamling
* 2003 &ndash; *Ljos i skuggefallet* &ndash; Diktsamling
* 2009 &ndash; *Den gode del : salmer & viser i ny og ne* &ndash; Diktsamling

## Referansar

## Bakgrunnsstoff
* Ola Garli: «Heller dikt enn tale»  - Intervju med Leif Ofstad i 2004
* Digitaliserte bøker av Leif Ofstad hjå Nasjonalbiblioteket
* Utgjevingar av Leif Ofstad i BIBSYS Ask
Marit Brenner

**Marit Brenner** () var ein norsk lærar og lyrikar.

Ho skreiv to diktsamlingar. *Juni utenfor* kom på Gyldendal Norsk Forlag i 1996, og *Kongepingvinens fargar* vart utgjeven posthumt av Solum Forlag i 2003. 

Brenner budde og arbeidde på Hov i Land.

## Bøker
* 1996 &ndash; *Juni utenfor* &ndash; Diktsamling
* 2003 &ndash; *Kongepingvinens fargar* &ndash; Diktsamling

## Referansar

## Bakgrunnsstoff
* Bøker av Marit Brenner digitalisert hjå Nasjonalbiblioteket
* Poetokratiet: «Heile landskapet er veg» 
* Utgjevingar av Marit Brenner i BIBSYS Ask
Robert Campin

**Robert Campin** () var ein flamsk målar knytt til renessansen, død i Tournai. Han vert ofte rekna som den fyrste store meisteren innan flamsk og tidleg nederlandsk målarkunst.

## Liv

Campin synest å ha busett seg i Tournai kring om 1405–6, som meister i målarlauget. I 1410 kjøpte han seg borgarskap i byen. Med tida vart han leiar av lauget og fekk fleire offentlege embete, samstundes dreiv han ein stor verkstad.

Campins verk, som til å byrje med har sterke drag av det franske bokmåleriet, vitnar gjennom den eksakte avbildinga av kvar minste detalj om kor flink han var å observere. Rogier van der Weyden var den fremste eleven til Campin, ein målar som i sin tur virka inspirerande på Campin sjølv og bileta hans.

Før 1432 mista Campin dei offentlege posisjonane sine, truleg grunna rolla si i politisk uro i byen. I 1429 vart han straffa for å ha halde tilbake prov og dømd til å reise på pilgrimsferd. Tre år seinare vart han dømd for utruskap og utestengd i eitt år. Hertuginna av Bayern, kona til hertugen av Holland, kom han til hjelp og dommen vart omgjort til ei bot. Triptykonen i Werl frå 1438 viser at han heldt fram å arbeide som målar.

### Stil
Trass i at han stod i arv til dei samtidige meistrane av bok-illuminatorane, synte Campin større evner til realistisk observasjon enn nokon annan tidlegare målar. Han var ein av dei fyrste målarane som prøvde å nytte oljebaserte fargar i staden for eggblanda målingsfargar, for å oppnå det fargeskinet som er typiske for perioden. Campin brukte den nye teknikken til å forme kraftige og avrunda figurar gjennom å avpasse lys og skugge i måleri med samansette perspektiv.

### Verk
*Gravleggings-triptyken* vert vanlegvis rekna for å vere det eldste arbeidet til Campin, datert til om lag 1415-20. Midtpanelet syner slektskapen med den samtidige skulpturforma. Kringom 1420-25 måla han *Jomfru Marias ekteskap* og *Fødselen*.

Rundt 1425-28 måla Campin altartavla i Mérode, eit triptykon bestilt av ein privatmann. Bodskapen om Jesu fødsel dekker midtpartiet på tavla. Ein ser erkeengelen Gabriel nærmar seg Maria møy, som sit og les. Ho vert skildra som om ho er i ein velhalden heim i Flandern.

## Notar

## Kjelder

* *Denne artikkelen bygger på «[[:en:Robert Campin|Robert Campin]]» frå ,  den 24. februar 2013.*
Bender Mountains

**Bender Mountains** er ei lita fjellgruppe i Antarktis som ligg 4&nbsp;nautiske mil sørvest for Berry Peaks, mellom søraustenden av Rossisen og Watson Escarpment. Gruppa vart kartlagd av US Geological Survey frå landmålingar og frå flyfoto tekne av U.S. Navy, 1960–63. og vart namngjeven av Advisory Committee on Antarctic Names etter kapteinløytnant Leslie C. Bender i US Navy, ein flykaptein ved McMurdo-basen i periodane 1962–63 og 1963–64.

## Kjelder
Crary Mountains

**Crary Mountains** er ei gruppe isdekte fjell i Antarktis som strekkjer seg over 56 km. Det høgaste fjellet er Mount Frakes på 3655 moh og andre fjell er Mount Rees, Mount Steere og Boyd Ridge. Fjella ligg 80 km sørvest for Toney Mountain i Marie Byrd Land.

Fjella var truleg blant dei fjella som admiral Byrd og andre medlemmar av USAS såg på flyturar frå skipet «Bear» den 24. og 25. februar 1940. Dei vart kartlagde i 1957-58 under ein tur frå Byrd-stasjonen til Sentinel Range leia av C.R. Bentley, og kalla opp etter Albert P. Crary, som då var deputert sjefsforskar for USA under Det internasjonale geofysiske året.

## Kjelder
*
Demas Range

**Demas Range** er ei fjellkjede som er kring 15&nbsp;km lang og som dannar austsida av  Berrybreen i Marie Byrd Land. Fjellkjeda strekkjer seg frå nord til sør og endar ved Mount Goorhigian, 1115&nbsp;moh. Det vart oppdaga av U.S. Antarctic Service, 1939–41, leia av admiral Richard E. Byrd, og vart namngjeven av Advisory Committee on Antarctic Names etter E.J. «Pete» Demas, eit medlem av Byrd-ekspeidsjonane 1928–30 og 1933–35.

## Kjelder

**Denne artikkelen bygger på «[[:en:Demas Range|Demas Range]]» frå ,  den 24. februar 2013.* 
*** oppgav desse kjeldene:*
Ames Range

**Ames Range** er ei antarktisk fjellkjede av snødekte fjell med bratte sider og flate toppar. Dei strekkjer seg 32 km frå nord til sør og dannar ein høgre vinkel ved austenden av Flood Range i Marie Byrd Land.

Fjellkjeda vart oppdaga av United States Antarctic Service Expedition (1939-41) og vart namngjeven av Richard E. Byrd etter svigergaren Joseph Ames.

## Kjelder
*
Executive Committee Range

**Executive Committee Range** er ei fjellkjede som består av fem store vulkanar. Vulkane strekkjer seg 80&nbsp;km frå nord til sør langs 126. vestlege lengdegrad i Marie Byrd Land i Antarktis.

Dei vart oppdaga av U.S. Antarctic Service expedition på ein flytur, 15. desember 1940 og kalla opp etter Antarctic Service Executive Committee. Individuelle fjell, som Hampton og Waesche er kalla opp etter til ære for medlemmar i komiteen, utanom Mount Sidley, det høgaste fjellet i fjellkjeda, som vart oppdaga og namngjeven av kontreadmiral Byrd i 1934. Heile fjellkjeda vart kartlagd i detalj av USGS frå landmålingar og U.S. Navy sine bilete i 1958-60.

Fjell i denne fjellkjeda er mellom andre Mount Sidley, Mount Waesche, Mount Hampton, Mount Cumming, Mount Hartigan og Le Vaux Peak.

## Kjelder

**Denne artikkelen bygger på «[[:en:Executive Committee Range|Executive Committee Range]]» frå ,  den 24. februar 2013.* 
*** oppgav desse kjeldene:*
Harold Byrd Mountains

**Harold Byrd Mountains** er ei gruppe fjell og nunatakar som strekkjer seg frå aust til vest mellom den nedre delen av Leverettbreen og den inste delen av Rossisen. Dei vart oppdaga i desember 1929 av  eit geologisk lag under Byrd-ekspedisjonen leia av Laurence Gould, og vart namngjevne av kontreadmiral Richard E. Byrd etter D. Harold Byrd, eit syskenbarn av han som hjelpte ekspedisjonen med å kjøpe inn pels for ekspedisjonen.

## Kjelder
Flood Range

**Flood Range** er ei antarktisk fjellkjede med stor sett snødekte fjell som strekkjer seg kring 100&nbsp;km frå aust til vest og svingar til høgre ved sørenden av Ames Range i Marie Byrd Land.

Dei vart oppdaga av Byrd i 1934 frå stor avstand. Ein flytur under USAS (1939-41) utforska fjellkjeda. Det største fjellet fekk namnet «Mount Hal Flood» av Byrd etter onkelen Henry D. Flood, Representative frå Virginia. Namnet vart så overført av US-SCAN frå dette fjellet til heile fjellkjeda. Mount Hal Flood blir i dag kalla Mount Berlin.

Andre fjell i kjeda er mellom andre Mount Moulton.

## Kjelder
*
Ickes Mountains

**Ickes Mountains** er ei rekkje kystfjell som strekkjer seg 25 km vest frå Straussbreen i Marie Byrd Land i Antarktis. Fjella vart oppdaga frå lufta av U.S. Antarctic Service den 18. desember 1940. Dei vart kalla opp etter innanriksministeren Harold L. Ickes og vart godkjend i 1966 av Advisory Committee on Antarctic Names. U.S. Antarctic Service vart oppretta i løpet av perioden då Ickes var sekretær.

## Kjelder
McCuddin Mountains

**McCuddin Mountains** er ei lita fjellgruppe i Antarktis som hovudsakleg består av to store fjell, Mount Flint og Mount Petras, i tillegg til fleire spreidde toppar og nunatakar. Fjella ligg i Marie Byrd Land, 64&nbsp;km aust for Ames Range. Fjella vart oppdaga og fotografert frå lufta under ein flytur frå vestbasen til U.S. Antarctic Service den 14. desember 1940. Dei vart kartlagde av U.S. Geological Survey (USGS) frå landmålingar og flyfoto tekne av U.S. Navy, 1959-65. Dei vart namngjevne av Advisory Committee on Antarctic Names (US-ACAN) etter kontreadmiral Leo B. McCuddin, offiser for U.S. Naval Support Force i Antarktis i 1972.

## Fjell i fjellkjeda
* **Mount Flint** er eit markand, rundt og stort sett snødekt fjell på 2695 moh., 16&nbsp;km nordvest for Mount Petras. Fjellet vart observert frå lufta av U.S. Antarctic Service (USAS) 15. desember 1940 og vart ei stund kalla «Mount Gray». Det vart kartlagt i detalj av U.S. Geological Survey (USGS), 1959-65. Det vart namngjeve av US-ACAN etter Robert B. Flint, som var forskar for U.S. Antarctic Research Program (USARP). Flint overvintra ved Byrd-stasjonen i 1964, Plateau Station der han var sjefsforskar i 1966, og Vostok-stasjonen der han var amerikansk utvekslingsforskar i 1974.
* **Gillick Rock** er ein isolert nunatak som ligg nordvest i McCuddin Mountains, 15&nbsp;km nord for toppen av Mount Flint. Det vart kartlagt av US Geological Survey (USGS) frå landmålingar og flyfoto tekne av U.S. Navy 1959-66. Det vart namngjeve av US-ACAN etter løytnant Thomas L. Gillick som var helikopterpilot for US Antarctic Research Program (USARP) i løpet av Operasjon Deep Freeze 1970 og 1971.
* **Mount Josephine Petras** er eit høgt, ryggfroma fjell på 2865 moh., som ligg 16&nbsp;km søraust for Mount Flint. Det vart oppdaga av U.S. Antarctic Service (USAS) på ein flytur frå West Base den 15. desember 1940. og kalla opp etter Josephine Petras, kona til A. Petras, som var pilot på denne flyturen.
* **Schwob Peak** er ein fjelltopp på 2715 moh. som ligg 2,4&nbsp;km sør for Mount Josephine Petras. Det vart kartlagt av US Geological Survey (USGS) frå landmålingar og flyfoto tekne av U.S. Navy, 1959-65. Det vart namngjeve av US-ACAN etter kaptein William S. Schwob, som var befalshavande på USCGC «Southwind» i løpet av Operasjon Deep Freeze 1972.

## Kjelder

**Denne artikkelen bygger på «[[:en:McCuddin Mountains|McCuddin Mountains]]» frå ,  den 24. februar 2013.* 
*** oppgav desse kjeldene:*
Perry Range

**Perry Range** er ei lita fjellkjede, 11&nbsp;km lang, mellom den nedre delen av Venzkebreen og Berrybreen der dei møter Getz isbrem, på kysten av Marie Byrd Land. Fjellkjeda vart oppdaga og fotografert frå lufta under U.S. Antarctic Service i desember 1940. Det vart namngjeve av Advisory Committee on Antarctic Names (US-ACAN) etter løytnant John E. Perry som var anleggsoffiser ved McMurdo-basen i 1968. 

## Kjelder
Kohler Range

**Kohler Range** er ei fjellkjede i Marie Byrd Land i Antarktis. Fjellkjeda er kring 65&nbsp;km og står mellom Martin Peninsula og Smithbreen. Fjellkjeda består av to isdekte platå som strekkjer seg frå aust til vest og som er skilde av Kohlerbreen, ein sidebre nordover frå Smithbreen.

Fjellkjeda vart oppdaga den 25. februar 1940 av kontreadmiral Richard Evelyn Byrd og andre medlemmar av USAS under ein flytur frå skipet «Bear». Byrd kalla fjellkjeda opp etter ein amerikansk fabrikant og guvernør i Wisconsin Walter J. Kohler, Jr., som var med på å finansiere ekspedisjonen og sjøflyet som oppdaginga vart gjort frå.

## Kjelder
*''Kohler Range''  i Antarktis Gazetteer, Australian Antarktis Data Centre.
Berg Mountains

**Berg Mountains** er eit fjell og to fjellryggar i Antarktis. Dei ligg på Krylov Peninsula, 14&nbsp;nautiske mil sør for Cape Buromskiy. Berg Mountains vart fotograferte av U.S. Navy Operasjon Highjump (1946–47), Den sovjetiske antarktisekspedisjonen i 1958 og Australian National Antarctic Research Expeditions i 1959. Fjellet vart vitja av ein flyekspedisjon frå den sovjetiske ekspedisjonen og kalla «Gory L'va Berga» etter den sovjetiske geografen Lev Berg.

## Kjelder
Prince Albert Mountains

**Prince Albert Mountains** er ei stor fjellgruppe i Antarktis med ei lengd på over 320&nbsp;km. Fjellkjeda ligg i Victoria Land og går frå nord til sør mellom Priestleybreen og Ferrarbreen.

Fjella vart kalla opp etter prins Albert, ektemannen til  dronning Victoria av Storbritannia. Sjølv om dei vart oppdaga av sir James Clark Ross den 17. februar 1841, vart dei ikkje utforska før tidleg på 1900-talet, då britiske kartografar kom til området. Dei vart nøye kartlagde av utforskarar frå USA og New Zealand i 1950- og 1960-åra.

Fjellkjeda består av:

## Kjelder

**Denne artikkelen bygger på «[[:en:Prince Albert Mountains|Prince Albert Mountains]]» frå ,  den 25. februar 2013.* 
*** oppgav desse kjeldene:*

## Bakgrunnsstoff
*Australian Antarktis Data Centre
Boomerang Range

**Boomerang Range** er ei smal fjellkjede på vestsida av Skeltonbreen og Skelton-firnen i Antarktis. Fjellkjeda er boga som ein boomerang og strekkjer seg 25 km frå nord til sør. Ho vart kartlagd og namngjeve i 1957 av geologar av laget frå New Zealand under Commonwealth Trans-Antarctic Expedition (CTAE), 1956-58.

## Kjelder

**Denne artikkelen bygger på «[[:en:Boomerang Range|Boomerang Range]]» frå ,  den 25. februar 2013.* 
*** oppgav desse kjeldene:*
Conway Range

**Conway Range** er ei fjellkjede i Cook Mountains mellom Mulockbreen og Carlyonbreen. Fjellkjeda vart oppdaga av Discovery-ekspedisjonen, men namnet ser først ut til å ha vore i bruk i rapportane til Nimrod-ekspedisjonen.

## Kjelder

**Denne artikkelen bygger på «[[:en:Conway Range|Conway Range]]» frå ,  den 25. februar 2013.* 
*** oppgav desse kjeldene:*
*
Daniels Range

**Daniels Range** er ei stor fjellkjede i Usarp Mountains i Antarktis. Ho er kring 80&nbsp;km lang og 16&nbsp;km brei, og grensar i nord til Harlinbreen og i sør til Gressittbreen. Fjellkjeda vart kartlagd av USGS frå landmålingar og flyfoto tekne av U.S. Navy, 1960-63. Det vart namngjeve av US-ACAN etter ambassadør Paul C. Daniels (1903–86), som var ein leiande amerikanar under formuleringa av Antarktistraktaten i 1959.

## Kjelder
*
Darwin Mountains

**Darwin Mountains** er ei gruppe fjell mellom Darwinbreen og Hathertonbreen. Dei vart oppdaga av Discovery-ekspedisjonen (1901–04) og kalla opp etter major Leonard Darwin, som på den tida var uløna sekretær i Royal Geographical Society.

## Kjelder

*
Lashly Mountains

**Lashly Mountains** er ei lita fjellkjede i Oates Land i Antarktis. Det største fjellet er Mount Crean (2550 moh), som ligg sør for Taylorbreen og vest for Lashlybreen i Oates Land. Det vart oppdaga av Discovery-ekspedisjonen (1901–04) og kalla opp etter William Lashly, eit medlem av party som utforska området.
 
## Kjelder
Lazarev Mountains

**Lazarev Mountains** er ei fjellkjede i Oates Land i Antarktisk. Dei ligg langs vestsida av Matusevichbreen sørover frå Eld Peak med ei lengd på 40&nbsp;km. Dei vart fotograferte frå lufta av Operasjon Highjump (1946–47), Den sovjetiske antarktisekspedisjonen (1957–58) og ANARE (Australian National Antarctic Research Expeditions) (1959). Dei vart namngjeve av den sovjetiske ekspedisjonen etter løytnant M.P. Lazarev, kaptein på sluppen «Mirnyy» under Bellingshausen-ekspedisjonen (1819–21).

## Kjelder
Miller Range

**Miller Range** er ei fjellkjede som strekkjer seg 80&nbsp;km sørover frå Nimrodbreen langs vestkanten av Marshbreen i Antarktis. Det er kalla opp etter J.H. «Bob» (no Sir J. Holmes) Miller, eit medlem av laget frå New Zealand under Commonwealth Trans-Antarctic Expedition (1958) som i lag med G.W. Marsh kartla området.

Det er funne fleire nakhlittar, ein type marsmeteoritt, i dette området.

## Kjelder

**Denne artikkelen bygger på «[[:en:Miller Range|Miller Range]]» frå ,  den 25. februar 2013.* 
*** oppgav desse kjeldene:*
Cobham Range

**Cobham Range** er ei fjellkjede i Oates Land i Antarktis. Ho strekkjer seg kring 35&nbsp;km frå nordvest til søraust, vest for Prince Philipbreen i den sørlege delen av Churchill Mountains. Fjella vart kartlagde av det nordlege laget under New Zealand Geological Survey Antarctic Expedition i 1961–62, og vart namngjevne av New Zealand Antarctic Place-Names Committee etter ein tidlegare generalguvernør på New Zealand, Lord Cobham.

## Kjelder
Ravens Mountains

**Ravens Mountains** er ei symmetrisk fjellkjede på vestsida av Hughes Basin i Britannia Range i Antarktis. Fjellkjeda er 22&nbsp;km lang og det høgaste fjellet er Doll Peak på 2130 meter over havet. Fjella er kalla opp etter 109 Airlift Wing av New York Air National Guard som dreiv med transportoperasjonar for United States Antarctic Program (USAP) i fleire år frå 1988. Ravens er kallenamnet til Airlift Wing.
 
## Kjelder
Swithinbank Range

**Swithinbank Range** er ei lita fjellkjede frå Churchill Mountains som strekkjer seg austover mellom Donnallybreen og Ahernbreen til vestsida av Starshotbreen. Det vart namngjeve av New Zealand Geological Survey Antarctic Expedition (NZGSAE) (1959–60) etter Charles W. Swithinbank, ein glasiolog det året ved Little America V.

## Kjelder
Van Allen Range

**Van Allen Range** er ei fjellkjede i Oates Land i Antarktis. Fjellkjeda er 26&nbsp;km lang og omfattar Escalade Peak (2035 moh), Tate Peak og Mount Marvel. Fjella ligg sør for Skelton Neve mellom Boomerang Range og Worcester Range. Det vart kalla opp etter James A. Van Allen, ein amerikanske forskar og ein av personane som organiserte Det internasjonale geofysiske året 1957-58. Han utførte forsking på ionosfæren i Arktis og Antarktis og oppdaga strålingebeltet Van Allen.

## Kjelder
Warren Range

**Warren Range** er ei fjellkjede i Oates Land i Antarktis. Ho er 28&nbsp;km lang og ligg like vest for Boomerang Range. Dei vart oppdaga av det nordlege landmålingslaget under Commonwealth Trans-Antarctic Expedition (1956–58), som kalla den høgaste toppen «Mount Warren» etter Guyon Warren, eit medlem av laget i 1957-58. For å unngå forveksling med eit anna fjell med same namn, vart namnet Warren i staden nytta om heile fjellkjeda. 

## Kjelder
Kari Malmanger

**Kari Malmanger** () er ein norsk folkemusikar og songar frå Rosendal i Hardanger, men er no busett i Sogndal i Sogn og Fjordane. Malmanger syng og spelar indisk harmonium. Ho syng særleg tradisjonsmusikk frå Hordaland og Sogn og Fjordane. Ho har mellom anna ein mastergrad i etnomusikologi frå Griegakademiet ved Universitetet i Bergen.

## Diskografi
* *No soli bakom blåe fjell* (NorCD 2012)

## Bakgrunnsstoff
* Lydopptak av Kari Malmanger  frå Fylkesarkivet  Vestland (Fylkesarkivet i Sogn og Fjordane)
Charles Durning

**Charles Durning** () var ein amerikansk skodespelar. Han har blant anna blitt tildelt ein Tony Award i 1990 for rolla si i *Cat On A Hot Tin Roof*.

## Liv
Durning var fødd i Highland Falls i New York. Far hans, James Durning, var ein innvandrar frå Irland som fekk amerikansk statsborgarskap ved å verve seg til det amerikanske militæret. Mor hans var også av irsk avstamming. 

Durning fekk sin fyrste smak av skodespelar-yrket ved eit burlesk-teater i Buffalo i New York. Han tenestegjorde i den amerikanske hæren under den andre verdskrigen. Durning deltok blant anna under invasjonen av Normandie i Frankrike på D-dagen, den 6. juni 1944, og han var blant dei fyrste amerikanske soldatane som gjekk i land på Omaha Beach. Durning blei alvorleg såra av granatsplintar i begge låra, i høgre handa, i hovudregionen, og i fremre venstre brystvegg den 15. juni 1944 i La Mare des Mares i Normandie. Han blei send til England for å få behandling. Durning kom raskt til hektene igjen etter skadane, og han kom tilbake til fronten akkurat tidsnok til å ta del i Ardennaroffensiven, den tyske motoffensiven gjennom skogane ved Ardennane i Belgia og Luxembourg, som fann stad i desember 1944. 

Etter at Durning blei såra for andre gong, denne gongen i brystregionen, blei han send tilbake til USA. Han gjekk ut av den amerikanske hæren den 30. januar 1946. Han blei tildelt Silver Star, Bronse Star og tre Purple Heart-medaljar for mot, djervskap og alle skadane han fekk under verdskrigen. Han blei også tildelt ein Victory Medal. I april 2008 blei han tildelt den fransk æreslegionen. Durning var også kjend for sin innsats for å heidra amerikanske veteranar som hadde vore med i krigshandlingar. Han sat blant anna som formann for den amerikanske National Salute to Hospitalized Veterans. 

## Skodespelar
Etter krigen hadde Durning ein kort karriere som boksar før han blei skodespelar.
Han spelte på Broadway i stykke som *That Championship Season* (1973). 
*[[Death of a Salesman]]* (1980) og *[[Cat on a Hot Tin Roof]]* (1989). Sistnemnde fekk han Tony-prisen for. Gjennombrotsrolla hans i film var i *[[The Sting]]* frå 1973.

Durning blei nominert til ein Emmy-pris for si tolking av ein krigsveteran frå andre verdskrigen i episoden «Call of Silence» frå TV-serien *[[NCIS]]*. 

Charles Durning blei heidra med ein Life Achievement Award under den Annual Screen Actors Guild Award Ceremony i 2008. Den 31. juli 2008 blei han gjeven ei stjerne på Hollywood Walk of Fame ved sidan av den til James Cagney, eit av hans idol. 

Charles Durning døydde heime på Manhattan i New York den 24. desember 2012, i ein alder av 89 år. Han blei gravlagd ved Arlington National Cemetery der fleire tidlegare militære og kjente personar også ligg gravlagd.

## Kjelder
*imdb.com

**Denne artikkelen bygger på «[[:nb:Charles Durning|Charles Durning]]» frå ,  den 25. februar 2013.*  
 

**Denne artikkelen bygger på «[[:en:Charles Durning|Charles Durning]]» frå ,  den 25. februar 2013.*
Ardennaroffensiven

**Ardennaroffensiven** var eit slag som fann stad under den andre verdskrigen. Offensiven starta i desember 1944, og dette var den siste tyske offensiven på Vestfronten under verdskrigen. 

Med denne offensiven planla den tyske hæren å slå ein stor kile inn i den allierte fronten, for så å svinge nordover og erobre Antwerpen frå dei allierte. Dermed ville ein dela dei allierte armeane i to. Leiaren for Nazi-Tyskland. Adolf Hitler, hadde håp om at denne offensiven ville tvinga dei allierte til å forhandla fram ein fredsavtale med aksemaktene som vinnarar. Tyskarane kalla operasjonen «Wacht Am Rhein» i eit forsøk på å lura dei allierte til å tru at det var ein forsvarsplan. I engelsk-talande land er slaget blitt kjend som «Battle of the Bulge», då den tyske framrykkinga førte til at frontlinjene framstod som ein «bul» på kartet.

Tyskarane innleidde ardennaroffensiven om morgonen den 16. desember 1944. Innan julaftan 1944 hadde den tyske operasjonen stoppa nesten heilt opp, men fyrst den 8. januar 1945 innsåg tyskarane at slaget var tapt og byrja tilbaketrekkinga. Sjølv om offensiven slo feil for tyskarane, batt han opp store ressursar på den allierte sida. Dei allierte styrkane var også seine med å reagera på det tyske angrepet, noko som forseinka dei allierte i fleire månadar. Dei allierte fekk på den andre sida moglegheita til å nedkjempe nokre av dei best trente tyske avdelingane som var stasjonert langs dei tyske forsvarsverka på grensa mot Frankrike, Belgia og Luxembourg. Dette gjorde dei seinare kampane i Tyskland mykje lettare.

## Bakgrunnsstoff
* Battle of the Bulge on the Web (katalog) (engelsk)
* ''The Ardennes: Battle of the Bulge'', den offisielle historia til den amerikanske hæren av Hugh M. Cole (engelsk)
* Canadian War Museum online WW2 avisarkiv  (engelsk)
The German Counteroffensive in the Ardennes fra US Army (engelsk)
NCIS

***NCIS***, også kjend som ***NCIS: Naval Criminal Investigative Service***, er ein amerikansk TV-serie som handlar om ei oppdikta gruppe spesialagenter frå USA si marine-etterretning, Naval Criminal Investigative Service. Dette er ei gruppe som driv med etterforsking som involverer den amerikanske marinen. Den fyrste sesongen av denne TV-serien hadde premiere i USA den 23. september 2003 på kanalen CBS. I 2012 var serien inne i sin niande sesong. NCIS fekk i sin sjuande sesong ein spin-off-serie, , med skodespelarane Chris O'Donnell og LL Cool J på rollelistene.
Purple Heart

**Purple Heart** er ei USA-amerikansk militær utmerking som blir gjeven til personell i det amerikanske forsvaret som er blitt skadd eller drepe i kamphandlingar. Medaljen blei innstifta i 1932, og blei utdelt fyrste gong den 22. februar same året.
Dasaratha

**Dasaratha** eller **Dasjaratha** (sanskrit दशरथ, IAST Daśaratha) er kongen av Ayodhya og far til Rama i hindueposet *[[Ramayana]]*. Eit overilt løfte han gjev til ei av konene fører til at Rama blir bannlyst frå hoffet og må leva i skogen i fjorten år.

Dasaratha høyrer til Ikshvaku-dynastiet (også kalla Suryavamsha og Raghuvaṃśa). Han stammar frå Raghu og er son av Aja og Indumati. Han har tre koner: Kongsdottera Kausalya frå Kosala, Sumitra frå Kashi og Kaikeyi frå Kekaya. Etter ei stor offerhandling (*yajña*) der offerelden gjev ein søt drikk til konene hans får dei fire søner: Rama, Bharata og tvillingane Laksjmana og Satrughna.

Rama, son av Kausalya, er den eldste og kjæraste sonen til Dasaratha. Kongen er i ferd med å utnemna Rama til kronprins då Kaikeyi minner han om at han ein gong har lova henne at ho kan be han om kva ho vil, og han vil oppfylla det. Det ho ber om er at sonen hennar Bharata blir utnemnd til kronprins i staden, og at Rama skal forvisast frå riket. Etter at Rama, kona hans Sita og broren Laksjmana har reist frå riket bryt Dasaratha saman i sorg og døyr. Bharata nektar å krona seg sjølv, men styrer riket som regent for Rama fram til denne kjem tilbake frå eksil.

Dasaratha er kjend som Dhasarathan på tamil, Dasarata på malayisk, Dasarath på khmer, Dasagiri på burmesisk, Thotsorot på thai, Thotarot på laotisk, ཤིང་རྟ་བཅུ་པ på tibetansk og 十车王 på kinesisk.

## Kjelder
*Introduction i *Book I : Bala Kanda - Book Of Youthful Majesties* (Valmiki-Ramayana), valmikiramayan.net

**Denne artikkelen bygger på «[[:en:Dasharatha|Dasharatha]]» frå ,  den 25. februar 2013.*
Toradar

Ein **toradar** eller **durspel** er eit lite trekkspel. Lyden kjem frå frie tunger som vert sett i røyrsle av luft som passerer over dei, nett som på eit munnspel eller eit trøorgel. 

Speleteknisk er det stor skilnad mellom toradaren og det meir vanlege kromatiske trekkspelet, og toradaren liknar i prinsippet mykje på eit munnspel. Toradaren er vekseltonig, det vil seie at kvar knapp gjev to ulike tonar avhengig av om belgen blir dregen ut eller pressa inn.  Instrumentet er i utgangspunktet diatonisk, slik at eit instrument stemt til dømes i G-dur, ikkje kan spele andre toneartar enn denne. Imidlertid har kvar av dei to knapperadene sin eigen toneart. I nordisk tradisjon er toradarane til vanleg bygde opp med hovudtonearten på den inste knapperada. Den ytste knapperada er ein komplementær toneart, oftast kvinten til hovudtonearten. I Noreg er G/C-toradarar, som altså har C-dur som hovudtoneart og G-dur som hjelpetoneart, og A/D-toradarar (A-dur og D-dur) dei mest utbreidde kombinasjonane. C/F-toradarar er noko mindre vanlege, noko som kan kome av at F-dur er ein lei toneart å akkompagnere på gitar medan A, D, G og C er særs gitarvenlege. 

Dei fleste toradarane er kompletterte med fire halvtonar, som oftast er plasserte på dei to øvste knappane. Dette utvidar toneomfanget til ein kromatisk skala over ein oktav på kvar knapperad. 

Knappane på bassklaviaturet sit parvis ovanfor kvarandre. Den nedste knappen i paret gjev grunntonen, medan den øvre gjev den tilsvarande treklangen. Det finst mange variantar, men det er vanlegast med fire par knappar der dei seks innleiande tonane i hovudtonearten er representert. Den sjette akkorden er oftast ein mollakkord, medan dei øvrige er durakkordar.  

Det var ein orgelbyggjar i Tyskland, Buschmann, som ved eit tilfelle laga det første munnspelet, som er første steg mot trekkspelet. Utgangspunktet var dei pipene han brukte til å stemme orgelet med. Då han fann på å sette ein belg på desse for å få ein lang tone, var prinsippet klart. Dette resulterte i ein enorm produksjon av munnspel som vart eksporterte til heile verda. Ikkje lenge etter fann ein på «å sette belg på» munnspelet og fekk då den første einradaren. Denne vart utvida til toradar og seinare treradar, fire- og femradar, det som er kjend som knappetrekkspel i dag. Denne utviklinga gjekk raskt. 

Toradaren vert brukt over heile Noreg, og har dei siste åra fått ein renessanse i landet. Kjende toradargrupper er Hallingdal kraftlag, Toradertrioen fra Hallingdal, Jutullaget, Hedmark Toraderlag, Lillebror Vassaasen, Eddy «Knerten» Lyshaug, Durspellskameratene og mange andre over heile landet. Det vert arrangert årlege meisterskap i toradarspel sommarstider.

## Sjå òg
* Bandoneon

## Kjelder

* *Delar av denne artikkelen bygger på «[[:no:Torader|Torader]]» frå , den 24. november 2017*
Colbert Mountains

**Colbert Mountains** er ei gruppe isolert fjell med fleire avrunda, snødekte fjelltoppar. Det høgaste er kring 1500 moh, oppom Handel forlandsbre mellom Haydnfjorden og Schubertfjorden i vestlege sentrale delar av Aleksanderøya. Dei vart oppdaga og fotografert frå avstand av Lincoln Ellsworth då han lydde over Antarktis den 23. november 1935, og delvis kartlagd frå desse bileta av W.L.G. Joerg. Dei vart sett på ny og fotografert frå lufta av U.S. Antarctic Service, 1939–41, og av Ronne antarktiske forskingsekspedisjon (RARE) 1947–48, under Finn Rønne, som namngav dei etter kontreadmiral Leo O. Colbert, sjef for U.S. Coast and Geodetic Survey, som gav utstyr til ekspedisjonen. Dei vart kartlagde på ny i detalj frå flyfoto av D. Searle under RARE frå Falkland Islands Dependencies Survey i 1960.

## Kjelder

**Denne artikkelen bygger på «[[:en:Colbert Mountains|Colbert Mountains]]» frå ,  den 25. februar 2013.* 
*** oppgav desse kjeldene: 
* *
Douglas Range

**Douglas Range** er ei fjellkjede med ein skarp fjellkam i Antarktis, med toppar på over 3&nbsp;000 moh. Ho strekkjer seg 120&nbsp;km frå nordvest til søraust frå Mount Nicholas til Mount Edred. Ho har ei bratt austside av Aleksanderøya i Britisk Antarktis, oppom norddelen av George VI Sound.

Mount Nicholas vart sett i 1909 frå avstand av Den franske antarktisekspedisjonen under Charcot. Heile fjellkjeda vart observert av Lincoln Ellsworth på flyturen hans over Antarktis den 23. november 1935, og den bratte austsida vart først grovt kartlagd frå flyfoto tekne på den flyturen av W.L.G. Joerg. Austsida av fjellkjeda vart grovt kartlagd frå George VI Sound av British Graham Land Expedition (BGLE) i 1936 og kartlagd på ny av Falkland Islands Dependencies Survey (FIDS) i 1948-50. Heile fjellkjeda, inkludert vestsida, vart kartlagd i detalj frå flyfoto tekne under Ronne antarktiske forskingsekspedisjon (RARE), 1947-48, av Searle frå FIDS i 1960.

Douglas Range vart namngjeven av BGLE, 1934-37, etter viseadmiral sir Percy Douglas, leiar for BGLE sin rådgjevande komite, medleomm av Discovery Committee frå 1928 fram ti han døydde i 1939.

## Kjelder

**Denne artikkelen bygger på «[[:en:Douglas Range|Douglas Range]]» frå ,  den 25. februar 2013.* 
*** oppgav desse kjeldene:*
*
Havre Mountains

**Havre Mountains** er ei stor fjellkjede heilt nordvest på Aleksanderøya i Antarktis som strekkjer seg 20&nbsp;nautiske mil frå aust til vest mellom Cape Vostok og Russian Gap. Fjella vart først sett i 1821 av ein russisk ekspedisjon under Fabian Gottlieb von Bellingshausen og observert på ny av Belgica-ekspedisjonen, 1897–99. Dei vart grovt kartlagde av Den franske antarktisekspedisjonen, 1908–10, under Jean-Baptiste Charcot, som namngav dei etter Le Havre, den franske hamnebyen som «Pourquoi-Pas?» segla ut frå i 1908. Fjella vart kartlagde i detalj frå flyfoto tekne under Ronne antarktiske forskingsekspedisjon, 1947–48, av D. Searle frå Falkland Islands Dependencies Survey i 1960.

## Sjå òg
* Lassus Mountains
* Rouen Mountains

## Kjelder
Lassus Mountains

**Lassus Mountains** er ei stor fjellkjede i Antarktis som er 15 nautiske mil (28&nbsp;km) lang og 3 nautiske mil (6&nbsp;km) brei, med ei høgd på 2100 moh. Ho strekkjer seg sørover frå Palestrinabreen nordvest på Aleksanderøya i Antarktis. Fjella ligg oppom Lazarev Bay og eit par mindre øyar i bukta som Dint Island og Umber Island. Haydnfjorden ligg sør for Lassus Mountains medan Havre Mountains ligg like nord. Truleg vart fjella først sett 9. januar 1821 av den russiske ekspedisjonen under Fabian Gottlieb von Bellingshausen. Dei vart fotograferte frå lufta i 1936 av British Graham Land Expedition (BGLE), men kartlagde som fjell nær Havre Mountains. Dei vart først kartlagde i detalj frå flyfoto tekne under Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960. Fjellkjeda vart namngjeven av United Kingdom Antarctic Place-Names Committee (UK-APC) etter Orlandus Lassus (1532-94), ein belgisk komponist.

## Sjå òg
* Colbert Mountains
* Rouen Mountains
* Sofia University Mountains

## Kjelder
LeMay Range

**LeMay Range** er ei fjellkjede sentralt på Aleksanderøya i Antarktis. Ho er 64&nbsp;km lang med toppar opp til 2&nbsp;000 m som strekkjer seg frå nordvest til søraust frå Snick Pass til nordsida av Uranusbreen. Det vart oppdaga frå lufta av Lincoln Ellsworth den 23. november 1935, og nord- og austsida vart kartlagde frå bileta teken under flyturen av W.L.G. Joerg. Seinare vart dei observert frå lufta av Ronne antarktiske forskingsekspedisjon (RARE), 1947–48, og vart namngjeven av Rønne etter general Curtis LeMay i det amerikanske flyvåpenet som støtta ekspedisjonen med utstyr. Fjellkjeda was kartlagde på ny i detalj frå foto teken av RARE av Searle frå Falkland Islands Dependencies Survey (FIDS) i 1960.

## Sjå òg
* Douglas Range

## Kjelder
Rouen Mountains

**Rouen Mountains** er ei markant fjellkjede på kring 2800 moh. nord på Aleksanderøya i Antarktis. Ho er 60&nbsp;km lang frå nordvest til søraust og går frå Mount Bayonne til Care Heights og Mount Cupola. Fjellkjeda har nokre av dei høgaste fjella på Aleksanderøya, i lag med den nærliggande Douglas Range. Mount Paris er det høgaste punktet i Rouen Mountains, på kring 2800 moh. 

Fjella vart først kartlagde av Den franske antarktisekspedisjonen i 1908-10 under J.B. Charcot og vart namngjevne av han etter den franske byen Rouen. Charcot indikerte ein sprekk i fjella sør for Mount Paris, men flyfoto tekne av Ronne antarktiske forskingsekspedisjon i 1947-48, som vart tolka av Searle frå Falkland Islands Dependencies Survey (FIDS), indikerte at fjella er kontinuerlege søraust til Mount Cupola. Dei vart delvis kartlagde frå FIDS i 1948 og ytterlegare skissert frå amerikanske satelittbilete frå januar 1974 og februar 1975.

## Sjå òg
* Havre Mountains
* Lassus Mountains
* Walton Mountains

## Kjelder
Sofia University Mountains

**Sofia University Mountains** er ei gruppe på tre små fjell nordvest på Aleksanderøya. Dei strekkjer seg over 14&nbsp;km frå nord til sør og er 5,5&nbsp;km breie, med ei høgd opp mot 1500 moh. (Mount Kliment Ohridski).  

Dei ligg sør-søraust for Havre Mountains, sørvest for Rouen Mountains, nordvest for Elgar Uplands, aust for den nordlege delen av Lassus Mountains og 6&nbsp;km inn i landet frå Lazarev Bay. Ho grensar til Palestrinabreen i nord, den 8 km lange, isfylte Poste Valley i aust, til Nichols snøfelt i søraust, og til McManusbreen i vest. Fjella omfattar Balan Ridge i nordaust og ryggen av Mount Braun i nordvest, med Yozolabreen som renn nordover mellom dei og møter Palestrinabreen.

Namnet vart gjeve til minne om hundreårsjubileet til Sofia universitet. Under den første bulgarske ekspedisjonen i Antarktis som vart organisert i dette høvet, vart nabofjella Rouen Mountains og Elgar Uplands vart vitja i februar 1988 av eit feltlag med to medlemmar frå British Antarctic Survey og to bulgarske geologar, Christo Pimpirev og Borislav Kamenov. 

## Kjelder
* Sofia University Mountains. SCAR Composite Gazetteer of Antarctica.
Joseph Priestley

**Joseph Priestley** () var ein engelsk kjemikar og prest. Han vart kjend som oppdagaren av oksygen og oppfinnaren av vatn med kolsyre.

## Vitskapsmann
Joseph Priestley isolerte grunnstoffet oksygen i gassform den 1. august 1774. Året etter blei han den første til å publisera oppdaginga, og blei dermed kjend som oppdagaren av stoffet. Den svenske kjemikaren Carl Wilhelm Scheele hadde gjord den same oppdaginga nokre år tidlegare, men publiserte ikkje provet før i 1777. Til saman oppdaga Priestley ti gassar: nitrogenoksid, nitrogendioksid, dinitrogenoksid («lystgass»), hydrogenklorid, ammoniakk, svoveldioksid, silisiumtetrafluorid, nitrogen og oksygen, i tillegg til å empirisk og tvillaust prova karbonmonoksid. 

## Prisar og utmerkingar
* 1772 – Copleymedaljen

## Kjelder
Prim

**Prim** er eit mjølkebasert smørbart pålegg med lysbrun farge og søt, karamellaktig smak. Det kan lagast av kumjølk og/eller geitemjølk.

Prim blir laga ved at ein koker inn myse på same måte som brunost, men ein kokar myseblandinga kortare enn til den harde osten. Ein tilset også sukker, både for smaken si skuld og som konserveringsmiddel. Under avkjølinga av primen må ein passa på at sukkeret ikkje dannar store krystallar.

Det går også an å laga prim ved å koka brunostrestar, kulturmjølk og søtost.

På svensk blir prim kalla *messmör*.

## Kjelder

*Prim , melk.no